《渔家傲（赠鼎湖官妓）》
宋代·李石

西去征鸿东去水。几重别恨千山里。梦绕绿窗书半纸。何处是。山花溪畔人千里。

瘦玉倚香愁黛翠。劝人须要人先醉。问道明朝行也未。犹自记。灯前背立偷弹泪。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。